PMIndiaData/PMIndiaSum huggingface dataset:
وزیراعظم نے موسیقی کے آلات کی بھارتی برآمدات میں اضافے کو سراہا

نئی دہلی، 26اکتوبر، 2022/ وزیراعظم جناب نریندر مودی نے موسیقی کے آلات کی بھارتی برآمدات میں اضافے پر خوشی کا اظہار کیا۔ اپریل سے ستمبر 2022 کے درمیان ، 2013 کی اسی مدت کے مقابلے موسیقی کے آلات کی بھارتی برآمدات میں 3.5 گنا سے زیادہ اضافہ ہوا۔ کامرس و صنعت کے وزیر جناب پیوش گوئل کے ایک ٹوئیٹ کو شیئر کرتے ہوئے وزیراعظم نے ٹوئیٹ کیا : ’’یہ بات حوصلہ افزا ہے ۔ بھارت کی موسیقی دنیا بھر میں مقبولیت حاصل کر رہی ہے، لہذا اس شعبے میں مزید ترقی کرنے کے اور بھی موقعے موجود ہیں۔‘‘ ۔۔۔ ش ح ۔ اس۔ ت ح ۔
ہندوستان اور فرانس کے درمیان قابل تجدید توانائی کے شعبے میں مفاہمت نامے کو کابینہ کی منظوری

نئی دہلی۔24مئی؛ وزیراعظم کی صدارت میں مرکزی کابینہ نے ہندوستان اور فرانس کے درمیان قابل تجدید توانائی کے شعبے میں اس مفاہمت نامے کو منظوری دے دی ہے جس پر نئی دلی میں 10 مارچ 2018 کو دستخط کئے گئے تھے۔ اس مفاہمت نامے سے فریقین کا مقصد باہمی طور پر شناخت کیے گیے شعبوں میں ہندوستان کے نیشنل انسٹی ٹیوٹ آف سولر انرجی(این آئی ایس ای) اور توانائی کے متبادل ذرائع سے متعلق فرانسیسی ادارے سی ای اے کے درمیان فریق آئی ایس اے رکن ممالک میں پائلٹ پروجیکٹ کو نافذ کرنے اور اس پر عمل کرنے ے لیے کام کریں گے۔ یہ تعاون نئی ذرائع سے کیا جائے گا جن میں مشترکہ ریسرچ پروجیکٹ، مشترکہ آر اینڈ ڈی، مشترکہ ورکشاپ، متعلقہ شعبوں کے ماہرین کے تبادلے سمیت ریسرچ اور ٹیکنالوجی کا تبادلہ شامل ہے۔ اس مفاہمت نامے کا مقصد مہارت کا تبادلہ اور اطلاعات کی نیٹ ورکنگ بھی ہے۔ اس مفاہمت نامے سے دونوں ملکوں کے درمیان دو طرفہ تعاون کو مستحکم کرنے میں مدد ملے گی۔
کابینہ نے  ساحلی ریگو لیشن زون ( سی آر زیڈ ) مشتہری  2018 کو منظوری دی

نئی دہلی، 28دسمبر / مرکزی کابینہ نے وزیر اعظم جناب نریندر مودی کی قیادت میں ساحلی ریگو لیشن زون ( سی آر زیڈ ) مشتہری 2018 کو اپنی منظوری دے دی ہے ۔ اس پر پچھلی مرتبہ 2011 ء میں نظر ثانی کی گئی تھی اور بعض شقوں میں وقتاً فوقتاً چند ترامیم بھی کی گئی تھیں ۔ یہ منظوری ماحولیات ، جنگلات و موسمیاتی تبدیلی کی وزارت کو موصول ہونے والی متعدد نمائندگیوں کے پس منظر میں دی گئی ہے ۔ یہ نمائندگیاں مختلف ساحلی ریاستوں / مرکز کے زیر انتظام علاقوں ، دیگر شرکائے کار کی جانب سے موصول ہوئی تھیں ، جن میں کہا گیا تھا کہ سی آر زیڈ مشتہری 2011 کی تجاویز پر جامع طریقے سے نظرِ ثانی درکار ہے ۔ خاص طور پر انسانی وسائل کے انتظام اور بحری و ساحلی ایکو نظام ، ساحلی علاقوں کی ترقی ، ایکو پر مبنی سیاحت ، روزی روٹی کے متبادل اور ساحلی علاقوں میں بسنے والی برادریوں وغیرہ کی ہمہ گیر ترقی کے لئے ایسا کرنا ضروری ہے ۔ فوائد مذکورہ مجوزہ سی آر زیڈ نوٹفکیشن 2018 ساحلی خطے میں سرگرمیوں کو بڑھاوا دے گا ، جس کے ذریعے اقتصادی نمو کو فروغ ہو گا اور ساحلی خطے میں تحفظ کے اصولوں کا بھی احترام کیا جا سکے گا ۔ اس کے ذریعے نہ صرف یہ کہ روز گار کے مواقع کو فروغ ہو گا بلکہ بھارت کی معیشت کی قدر و قیمت میں بھی اضافہ ہو گا اور باشندگان کا معیارِ حیات بھی بہتر ہو گا ۔ توقع کی جاتی ہے کہ مذکورہ نیا نوٹفکیشن ساحلی علاقوں میں ہونے والے نقصانات وغیرہ کو کم کرنے کے ساتھ ساتھ ان علاقوں میں درکار ضروریات کی تکمیل بھی کرے گا ۔ مذکورہ مشتہری کے اہم نکات میں سی آر زیڈ علاقوں میں موجودہ قواعد و ضوابط کے مطابق ایف ایس آئی سرگرمیوں کی اجازت ، گھنی آبادی والے ساحلی علاقوں میں روز گار کو فروغ دینے کے اقدامات ، سیاحت کے لئے بنیادی ڈھانچے کے سلسلے میں بنیادی سہولتوں کو فروغ دینا ، سی آر زیڈ کی منظوریوں کو منظم بنانا ، تمام جزائر کے لئے 20 میٹر کا مخصوص نو ڈیولپمنٹ زون فراہم کرنا ، معیشتِ حیوانات کے لحاظ سے حساس تمام علاقوں کو خصوصی اہمیت دینا ، کثافت کی روک تھام پر خاص توجہ ، دفاعی اور کلیدی پروجیکٹوں کو ضروری ترجیح اور اہمیت دینا جیسی باتیں شامل ہیں ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔۔ ۔ ۔ ۔ ۔ ۔
وزیراعظم نے کناڈا کے وزیراعظم جسٹن ٹروڈیو کو الیکشن میں کامیابی پر مبارکباد دی

وزیراعظم جناب نریندر مودی نے کناڈا کے وزیراعظم جناب جسٹن ٹروڈیو کو انتخابات میں ان کی کامیابی پر مبارکباد پیش کی ہے۔ ایک ٹویٹ میں وزیراعظم نے کہا: ‘‘وزیراعظم جسٹن ٹروڈیو، الیکشن میں کامیابی پر آپ کو مبارکباد ، میں ہندوستان- کناڈا کے رشتوں کو مزید مضبوط کرنے، نیز عالمی اور کثیر فریقی معاملات پر ہمارے درمیان تعاون کو بڑھانے کے لئے آپ کے ساتھ مستقل طور پر کام کرنے کا خواہش مند ہوں’’۔ ۔۔۔۔۔۔۔۔۔۔۔ ش ح۔س ب ۔ ر ض
وزیراعظم نے تیلنگانہ کے یوم تاسیس کے موقع پر وہاں کے عوام کو وزیراعظم کی مبارکباد، آندھرا پردیش کے عوام کے ساتھ بھی نیک خواہشات کا اظہار

نئی دہلی۔02 جون ، 2018؛ وزیراعظم جناب نریندر مودی نے یوم قیام کے موقع پر وہاں کے عوام کو مبارکباد دی ہے۔ زیراعظم نے آندھرا پردیش کے لوگوں کے ساتھ نیک خواہشات کا اظہار کیا۔ وزیراعظم نے کہا ، ’یوم ریاست پر میں تلنگانہ کے سبھی لوگوں کو مبارکباد دیتا ہوں۔ آنے والے سالوں میں ریاست کے لوگوں خواہشات پوری ہو ، اس کے لیے میں دعا گو ہوں۔ میں آندھرا پردیش کے بھائیوں اور بہنوں کو بھی مبارکباد دیتا ہوں۔ میں ریاست کے لوگوں کی اچھی صحت اور خوشحالی کے لیے بھگوان سے دعا مانگتا ہوں۔
کابینہ نے فارماسیوٹیکل کی خریداری سے متعلق پالیسی (پی پی پی )  کی توسیع  /تجدید  کی سابقہ شرائط  کے تحت  منظوری دی ہے البتہ 103  دواؤں کی موجودہ فہرست میں ایک فاضل دوا الکوحلک  ہینڈ ڈِس اِن فیکٹنٹ (اے ایچ ڈی ) کو اس وقت تک کے لئے شامل کرلیا ہے،جب تک کہ دواسازی کے سرکاری ملکیت کے کارخانوں کو قطعی  طور پر بند نہ کردیا جائے/ یا ان  کے شئیرز فروخت نہ کردئے جائیں

نئی دہلی 21 نومبر۔مرکزی کابینہ کی میٹنگ میں ،جس کی صدارت آج وزیر اعظم نریندر مودی نے کی ،دواسازی کے سرکاری سیکٹر کے اداروں (سی پی ایس یوز ) کے لئے فارماسیوٹیکلز کی خریداری سے متعلق پالیسی (پی پی پی ) کی توسیع /تجدید کی اس وقت تک منظوری دے دی ہے جب تک یہ ادارے بند نہ ہوجائیں یا ان کے شیئرز کو فروخت نہ کردیا جائے ۔ اہم اثر : پالیسی کی تجدید یا توسیع سے دواسازی سے متعلق سی پی ایس یوز کو اپنی موجودہ صورتوں سے زیادہ سے زیادہ فائدہ اٹھانے میں مدد ملے گی اور وہ آمدنی حاصل کرکے اپنے ملازمین کی تنخواہیں اد ا کرسکیں گے ۔ اس کے علاوہ وہ قیمتی اور جدید مشینری کو چالو حالت میں بھی رکھ سکیں گے ،جس سے سی پی ایس یوز سے نمٹنے کے وقت ان کی اچھی قیمت مل سکے گی۔ان سی پی ایس یوز کو بند کرنے کا کام ان سے سرکاری شیئرز نکالنے کی اسکیم کے تحت کیا جائے گا۔ پس منظر : فارماسیوٹیکلس پرچیز پالیسی (پی پی پی ) کی منظوری کابینہ نے پانچ سال کی مدت کے لئے 30 اکتوبر 2013 کو دی تھی ۔ یہ منظوری دواسازی کے سرکاری ملکیت کے کارخانوں اور ان کی ذیلی شاخوں کی طرف سے تیار کی جانے والی 103 دواؤں کے سلسلے میں دی گئی تھی ۔ یہ پالیسی مرکزی /ریاستی حکومت کے محکموں کی طرف سے اور سرکاری سیکٹر کے ان کے اداروں کی طرف سے خریداری پر لاگو ہوتی ہے ۔ مصنوعات کی قیمتوں کا تعین نیشنل فارماسیوٹیکل پرائسنگ اتھارٹی ( این پی پی اے ) کی طرف سے کیا جاتاہے۔دوائیں حاصل کرنے والے دواسازی کے سی پی ایس یوز اوران کی ذیلی شاخوں سے دوا خرید سکتے ہیں۔ بشرطیکہ یہ دوائیں اچھے معیار کے طریقوں کے مطابق ہوں۔اس پالیسی کا دائرہ کار 9دسمبر 2018 کو ختم ہوگیا ہے ۔ اس دوران مرکزی کابینہ نے 28دسمبر 2016 کو فیصلہ کیا کہ انڈین ڈرگس اینڈ فارماسیوٹیکل لمٹیڈ ( آئی ڈی پی ایل ) اور راجستھان ڈرگس اینڈ فارماسیوٹیکل لمٹیڈ (آر ڈی پی ایل ) کو بند کردیا جائے اور ہندوستان اینٹی بایوٹکس لمٹیڈ (ایچ اے ایل ) اور بنگال کیمکلز اینڈ فارماسیوٹیکل لمٹیڈ ( بی سی پی ایل ) کو بندکردیا جائے ۔اس کے نتیجے میں کابینہ نے 17 جولائی 2019 کو اپنے فیصلے میں ترمیم کی اور 14 جون 2018 کی ڈپارٹمنٹ آف پبلک انٹر پرائزز کے نظرثانی شدہ رہنما خطوط کے مطابق فاضل زمین کو فروخت کرنے کی اجازت دے دی جائے ۔اقتصادی امور کی کابینہ کمیٹی (سی سی ای اے ) نے علیحدہ سے یکم نومبر 2017 کو یہ فیصلہ کیا کہ پانچویں دواسازی کے سرکاری ملکیت کے کارخانے یعنی کرناٹکا اینٹی بایوٹکس اینڈ فارما سیوٹیکل لمٹیڈ ( کے اے پی ایل ) کے 100فیصد شیئرز کو فروخت کردیا جائے ۔ تجویز کیا گیا ہے کہ پالیسی کو دواساز ی کے سرکاری ملکیت کے کارخانوں کو قطعی طورپر بند کرنے /فروخت کرنے تک جاری رکھا جائے۔ ۰۰۰۰۰۰۰۰۰۰۰۰۰۰۰۰۰۰۰۰۰ م ن ۔ج۔ رم
کابینہ نے روپے ڈیبٹ کارڈ اور کم قیمت کے بھیم- یو پی آئی لین دین (پی 2 ایم) کو فروغ دینے کے لیے ترغیباتی اسکیم کو منظوری دی

محترم وزیر اعظم جناب نریندر مودی کے زیر صدارت مرکزی کابینہ نے اپریل 2022 سے ایک برس کی مدت کے لیے روپے ڈیبٹ کارڈ اور کم قیمت والے بھیم-یوپی آئی لین دین (فرد سے کاروباری تک) کو فروغ دینے کے لیے ترغیباتی اسکیم کو منظوری دے دی ہے۔ روپے ڈیبٹ کارڈ اور کم قیمت والے بھیم – یوپی آئی لین دین (پی 2 ایم) کو فروغ دینے کے لیے منظور شدہ ترغیباتی اسکیم کے مالی اخراجات 2600 کروڑ روپئے کے بقدر ہیں۔ مذکورہ اسکیم کے تحت، جاری مالی برس 2022-23 کے لیے روپے ڈیبٹ کارڈ اور کم قیمت کے بھیم –یوپی آئی لین دین (پی 2 ایم) کا استعمال کرکے پوائنٹ آف سیل (پی او ایس) اور ای-کامرس لین دین کو فروغ دینے کے لیے، احاطہ شدہ بینکوں کومالی ترغیب فراہم کی جائے گی۔ وزیر خزانہ نے مالی برس 2022-23 کے بجٹ کے دوران اپنی تقریر میں، گذشتہ بجٹ میں اعلان شدہ ڈجیٹل ادائیگیوں کے لیے مالی تعاون جاری رکھنے کی حکومت کی منشا کا اعلان کیا جو کفایتی ہونے کے ساتھ ساتھ استعمال کنندہ کے لیے آسان ادائیگی پلیٹ فارموں کے استعمال کو بڑھاوا دینے پر مرتکز ہے۔ یہ اسکیم مذکورہ بجٹی اعلان کے مطابق ترتیب دی گئی ہے۔ مالی برس 2021-22 میں، حکومت نے ڈجیٹل لین دین کو مزید فروغ دینے کے لیے مالی برس 2021-22 کے بجٹی اعلان کے مطابق ایک ترغیباتی اسکیم کو منظوری دی تھی۔ نتیجتاً، مجموعی ڈجیٹل لین دین میں 59 فیصد کے بقدر سال بہ سا ل اضافہ درج کیا گیا ہے، جو مالی برس 2020-21 میں 5554 کروڑ روپئے سے بڑھ کر مالی برس 2021-22 میں 8840 کروڑ روپئے کے بقدر ہوگیا۔ بھیم- یو پی آئی لین دین نے 106 فیصد کے بقدر سال بہ سال اضافہ درج کیا ہے، جو مالی برس 2020-21 میں 2233 کروڑ روپئے سے بڑھ کر مالی برس 2021-22 میں 4597 کروڑ روپئے کے بقدر ہوگیا ہے۔ ڈجیٹل ادائیگی نظام کے مختلف وابستگان اور ریزرو بینک آف انڈیا (آر بی آئی) نے ڈجیٹل ادائیگی سے متعلق ایکو نظام کی ترقی پر صفر ایم ڈی آر نظام کے ممکنہ برعکس اثرات کے بارے میں تشویش ظاہر کی۔ اس کے علاوہ، قومی ادائیگی کارپوریشن آف انڈیا (این پی سی آئی) نے بھیم – یوپی آئی اور روپے ڈیبٹ کارڈ لین دین کو فروغ دینے کے لیے ایکو نظام سے وابستہ شراکت داروں کے لیے کفایتی قیمت کی تجویز پیش کرنے، کاروباریوں کے ذریعہ قبولیت میں اضافہ کرنے اور نقد ادائیگی کے بجائے ڈجیٹل ادائیگی کے لیے درخواست کی۔ بھارتی حکومت ملک بھر میں ڈجیٹل ادائیگی کو فروغ دینے کے لیے مختلف پہل قدمیاں انجام دے رہی ہے۔ گذشتہ برسوں کے دوران، ڈجیٹل ادائیگی لین دین میں زبردست اضافہ ملاحظہ کیا گیا ہے۔ کووِڈ۔19 کے بحران کے دوران، ڈجیٹل ادائیگی نے چھوٹے کاروباریوں سمیت کاروباری کام کاج میں سہولت فراہم کرنے اور سماجی فاصلہ برقرار رکھنے میں مدد فراہم کی۔یوپی آئی نے دسمبر 2022 کے مہینے میں 12.82 لاکھ کروڑ روپئے کے بقدر 782.9 کروڑ ڈجیٹل ادائیگی لین دین کا ریکارڈ قائم کیا ہے۔ یہ ترغیباتی اسکیم ایک مضبوط ڈجیٹل ادائیگی ایکو نظام تیار کرنے اور روپے ڈیبٹ کارڈ اور بھیم – یوپی آئی ڈجیٹل لین دین کو فروغ دینے کی سہولت فراہم کرے گی۔ ’سب کا ساتھ، سب کا وِکاس‘ کے مقصد سے مطابقت رکھتے ہوئے، یہ اسکیم یوپی آئی لائٹ اور یو پی آئی 123 پے کو کفایتی اور استعمال کنندہ کے لیے آسان ڈجیٹل ادائیگی حل کے طور پر بڑھاوا دے گی ، نیز ملک میں تمام تر شعبوں اور آبادی کے تمام تر طبقات کےدرمیان ڈجیٹل ادائیگی نظام کو مزید مضبوطی بنانے میں مدد فراہم کرے گی۔
وزیر اعظم نے جموں و کشمیر سیاحت کے شعبے میں ہونے والی  ترقی پر خوشی کا اظہار کیا

وزیر اعظم جناب نریندر مودی نے جموں و کشمیر میں سیاحت کے شعبے میں ہونے والی ترقی پر خوشی کا اظہار کیا ہے۔ انفارمیشن اینڈ پی آر، جموں و کشمیر کے ایک ٹویٹ کا حوالہ دیتے ہوئے، وزیر اعظم نے ٹویٹ کیا؛ ’’حیرت انگیز خبر! جموں و کشمیر کے لوگوں کو ان کی گرمجوشی اور مہمان نوازی کے لیے مبارکباد‘‘۔ ۔۔۔۔۔۔۔۔۔۔۔ ش ح۔ا گ۔ن ا۔
وزیر اعظم نے مادھو نومی کے موقع پر شری مادھواچاریہ کو خراج عقیدت پیش کیا

نئی دہلی، 10 فروری 2022: وزیر اعظم جناب نریندر مودی نے مادھو نومی کے موقع پر شری مادھواچاریہ کو خراج عقیدت پیش کیا۔ انہوں نے اپنی اُس تقریر کا ویڈیا ساجھا کیا جو انہوں نے فروری 2017 میں جگد گورو مادھواچاریہ کی 7ویں صد سالہ تقریبات کے موقع پر کی تھی۔ ایک ٹوئیٹ میں، وزیر اعظم نے کہا، ’’مادھو نومی کے مقدس موقع پر، میں شری مادھواچاریہ کو خراج عقیدت پیش کرتا ہوں۔ ان کا روحانی اور سماجی ترقی کا عظیم پیغام نسلوں کو متاثر کرتا رہے گا۔ شری مادھواچاریہ کے بارے میں میری تقریر یہاں ملاحظہ کریں۔‘‘
وزیر اعظم نے مغربی بنگال کے سیتل کوچی میں وین میں کرنٹ لگنے سے ہونے والے جانی نقصان پر افسوس کا اظہار کیا

وزیر اعظم جناب نریندر مودی نے مغربی بنگال کے سیتل کوچی میں ایک وین میں کرنٹ لگنے سے ہونے والے جانی نقصان پر گہرے دکھ کا اظہار کیا ہے۔ جناب مودی نے متاثرین کے لیے پی ایم این آر ایف کی جانب سے معاوضے کا بھی اعلان کیا ہے۔ وزیر اعظم کے دفتر نے ٹویٹ کیا؛ ”مغربی بنگال کے سیتل کوچی میں ایک وین میں کرنٹ لگنے سے ہونے والی جانوں کے ضیاع سے غم زدہ ہوں۔ سوگوار خاندانوں سے تعزیت کا اظہار کرتا ہوں اور زخمیوں کی جلد صحت یابی کے لیے دعا گو ہوں: وزیر اعظم“ ”مرنے والوں کے لواحقین کو پی ایم این آر ایف کی طرف سے 2 لاکھ روپے کا معاوضہ دیا جائے گا۔ زخمیوں کو 50,000 روپے دیے جائیں گے: وزیر اعظم“
کابینہ نے سرکاری شعبے کی تین جنرل انشورنس کمپنیوں – اورینٹل انشورنس کمپنی لمیٹڈ ، نیشنل انشورنس کمپنی لمیٹڈ اور یونائٹیڈ انڈیا انشورنس کمپنی لمیٹڈ کے لئے پونجی دستیاب کرانے کو منظوری دی

وزیر اعظم جناب نریندر مودی کی زیرصدارت مرکزی کابینہ نے سرکاری شعبے کی تین جنرل انشورنس کمپنیوں۔ اورینٹل انشورنس کمپنی لمیٹڈ (او آئی سی ایل) ، نیشنل انشورنس کمپنی لمیٹڈ (این آئی سی ایل) اور یونائیٹڈ انڈیا انشورنس کمپنی لمیٹڈ (یو آئی آئی سی ایل) کی مدد کے لئے کل 12،450 کروڑ روپئے ( سال دو ہزار انیس۔ بیسس میں دئیے گئے دو ہزار پانچ سو کروڑ روپئے سمیت) کی پونجی دینے کو منظوری دے دی ہے۔ ان میں سے تین ہزار چار سو پچہتر کروڑ روپئے کی رقم فوری طورپر جاری کر دی جائے گی جبکہ بقیہ 6475 کروڑ روپئے بعد میں جاری کیے جائیں گے۔ کابینہ نے اس پونجی کی دستیابی کو موثر کرنے کے لئے این آئی سی ایل کو 7،500 کروڑ روپئے تک جبکہ یو آئی سی ایل اور او آئی سی ایل کو 5000 کروڑ روپئے تک مجاز شئیر پونجی میں اضافہ کو بھی منظوری دے دی ہے۔ اس کے علاوہ موجودہ صورت حال کو دھیان میں رکھتے ہوئے ان کے انضمام کے عمل کو فی الحال روک دیا گیا ہے اور اس کی بجائے ان کی منافع بخش ترقی پر توجہ دی جائے گی۔ تین جنرل انشورنس کمپنیوں جیسے او آئی سی ایل، این آئی سی ایل اور یو آئی آئی سی ایل کو اس پونجی دستیابی کی پہلی قسط کے طور پر موجودہ مالی سال میں تین ہزار چار سو پینتالیس کروڑ روپے مختص کر دئیے جائیں گے اور بقیہ رقم بعد میں ایک یا دو قسطوں کے طور پر جاری کی جائے گی۔ اس پونجی دستیابی کو موثر بنانے کے لئے این آئی سی ایل کی مجاز پونجی بڑھا کر 7،500 کروڑ روپئے یو آئی آئی سی ایل اور او آئی سی ایل کی مجاز پونجی بڑھا کر بالترتیب 5،000 کروڑ روپئے کر دی جائے گی۔ اثرات: اس پونجی دستیابی سے سرکاری شعبے کی تین جنرل انشورنس کمپنیوں کو اپنی مالی اور قرض چکانے کی صلاحیت میں بہتری، معیشت کی بیمہ ضرورتوں کو پورا کرنے، تبدیلیوں کو اپنانے، وسائل جٹانے کی صلاحیت بڑھانے اور رسک مینجمنٹ میں بہتری کرنے میں مدد ملے گی۔ مالی اثرات: موجودہ مالی سال میں سرکاری شعبے کی تین جنرل انشورنس کمپنیوں۔ او آئی سی ایل، این آئی سی ایل اور یو آئی آئی سی ایل میں پونجی دستیابی کے پہلے حصے کے طور پر3,475کروڑ روپئے کا مالی اثر ہو گا۔ اس کے بعد چھ ہزار چار سو پچہتر کروڑ روپئے کا بقیہ حصہ بھی جاری کر دیا جائے گا۔ آگے کا قدم: فراہم کردہ پونجی کے زیادہ سے زیادہ استعمال کو یقینی بنانے کے لئے حکومت نے کے پی آئی کی شکل میں رہنما خطوط جاری کیے ہیں جس کا مقصد کاروباری استعداد اور منافع بخش ترقی لانا ہے۔ دریں اثنا، موجودہ منظر نامے کو دیکھتے ہوئے انضمام کا عمل اب تک ختم ہوچکا ہے اور اس کے بدلے میں پونجی کی دستیابی کے بعد ان کی قرض چکانے کی صلاحیت بڑھانے اور منافع بخش ترقی پر توجہ دی جائے گی۔ م ن۔ن ا ۔م ف (2020-07-08)
اقوام متحدہ میں مستقل نمائندہ محترمہ نکی ہالے سفیر نے وزیراعظم سے ملاقات کی

نئی دہلی، 28 /جون۔ سفیر محترمہ نکی ہالے، جو اقوام متحدہ کی مستقل نمائندہ ہیں، انھوں نے کل وزیراعظم سے ملاقات کی ہے۔ سفیر ہالے نے صدر ٹرمپ کی جانب سے نیک خواہشات پیش کیں۔ وزیراعظم نے ان سے گزارش کی کہ وہ بھی صدر ٹرمپ تک ان کی نیک خواہشات پہنچادیں، وزیراعظم نے اس موقع پر صدر موصوف سے اپنی سابقہ ملاقاتوں اور گفت و شنید کا بھی گرم جوشی سے ذکر کیا۔ سفیر ہالے نے کہا کہ بھارت اور امریکہ خصوصاً کلیدی اور دفاعی شعبوں میں مضبوط ہوتے ہوئے باہمی تعلقات قابل ذکر ہیں۔ دونوں رہنماؤں نے بھارت- امریکہ تعاون بشمول انسداد دہشت گردی اور بین الاقوامی فورموں میں ایک دوسرے کی حمایت کے موضوعات پر تبادلہ خیالات کئے۔ دونوں رہنماؤں نے اس اعتماد کا اظہار کیا کہ بھارت- امریکہ مضبوط شراکت داری عالمی امن اور خوش حالی کے لئے ایک اہم عنصر کی حیثیت رکھتی ہے اور مستقبل میں بھی یہی حیثیت برقرار رہے گی۔ وزیراعظم نے کہا کہ صدر ٹرمپ کی جنوب ایشیا اور بھارت – پیسیفک حکمت عملیاں لائق ستائش ہیں اور وزیراعظم نے کوریا جزیرہ نما نیوکلیائی ہتھیاروں سے مبرا کرنے کے لئے کئے گئے اقدامات کی بھی تعریف کی۔ ۔۔۔۔۔۔۔۔۔۔۔۔۔۔۔۔۔۔۔۔۔۔ م ن۔ م ر
وزیر اعظم نے مشہور اسٹاک سرمایہ کار راکیش جھنجھنوالا کی رحلت پر رنج و غم کا اظہار کیا

وزیر اعظم جناب نریندر مودی نے مشہور اسٹاک سرمایہ کار راکیش جھنجھنوالا کی رحلت پر رنج و غم کا اظہار کیا ہے۔ ایک ٹوئیٹ میں وزیر اعظم نے کہا ؛ ’’راکیش جھنجھنوالا ایک ناقابل تسخیر شخصیت کے حامل تھے۔ زندگی سے بھرپور، مذاقیہ اور صاحب بصیرت تھے، انہوں نے مالی دنیا کو ایک ناقابل فراموش تعاون دیا۔ وہ بھارت کی ترقی کو لے کر بے حد جذباتی تھے۔ ان کی رحلت باعث رنج و غم ہے۔میری تعزیت ان کے کنبے اور مداحین کے ساتھ ہے۔ اوم شانتی ۔‘‘
مرکزی کابینہ نے دیگر پسماندہ ذاتوں (اوبی سی) کے ذیلی زمرہ کے معاملے کا جائزہ لینے کے لئے کمیشن کی میعاد 31 مئی 2019 تک بڑھانے کو اپنی منظوری دی

نئی دہلی،22نومبر / وزیراعظم جناب نریندر مودی کی صدارت میں مرکزی کابینہ نے مرکزی فہرست میں دیگر پسماندہ ذاتوں (اوبی سی) کے ذیلی زمرہ کے معاملے کا جائزہ لینے کے لئے کمیشن کی میعاد میں مزید 6 مہینے کی توسیع 30 نومبر 2018 سے لے کر 31 مئی 2019 تک کواپنی منظوری دی ہے۔ کمیشن نے ریاستی حکومتوں اور دیگر پسماندہ ذاتوں کے ریاستی کمیشن کے علاوہ متعدد سماجی تنظیموں اور دیگر پسماندہ ذاتوں سے تعلق رکھنے والے عام شہریوں پر مشتمل متعدد شراکت داروں کے ساتھ تفصیلی میٹنگ کی ہے۔ کمیشن نے اعلیٰ تعلیمی اداروں میں ذات برادری کی بنیادپر داخلہ لینے والے او بی سی طلباء نیز مرکزی حکومت کے محکموں ، مرکزی حکومت کی کمپنیوں (سی پی ایس یو) اور سرکاری شعبوں کے بینکوں میں برادری کے لحاظ سے تقرریوں کے اعداد و شمار اور ریکارڈز حاصل کئے ہیں ۔ حاصل ہونے والی اطلاعات ، معلومات اور اعداد و شمار کے تجزیے کے بعد کمیشن نے رپورٹ اور ذیلی زمرے کو حتمی شکل دینے سے قبل ریاستوں اور دیگر پسماندہ ذاتوں کے کمیشن کے ساتھ مزید ایک مرحلے کی بات چیت کی خواہش کا اظہار کیا ہے۔
بائیں بازو کی انتہاپسندی سے متاثر علاقوں میں موبائل رابطہ کاری کو کابینہ کی منظوری

نئیدہلی۔24؍مئی۔مرکزی کابینہ نے وزیراعظم جناب نریندر مودی کی قیادت میں ’’یونیورسٹی سروس اوبلیگیشن فنڈ‘‘ (یو ایس او ایف) کو اپنی منظوری دی ہے۔ یہ اسکیم وزارت داخلہ کی جانب سے شناخت کردہ 4072 ٹاور لوکیشنوں پر موبائل خدمات فراہم کرنے کے عمل میں اپنا تعاون دیگی تاکہ بائیں بازو کی انتہاپسندی والے علاقوں کے ایسے حصوں میں جہاں اب تک موبائل کنیکٹیویٹی دستیاب نہیں ہے وہاں دوسرے مرحلے کے پروجیکٹ کے تحت موبائل کنیکٹیویٹی دستیاب ہوسکے۔ یہ غیراحاطہ شدہ علاقے دس ریاستوں کے 96 اضلاع میں واقع ہیں۔ اس کام کی مجموعی لاگت 7330 کروڑ روپئے کی بقدر ہوگی۔ یہ نیٹ ورک ایسا ہوگا جس کا استعمال بائیں بازو کی انتہاپسندی سے متاثر علاقوں میں تعینات سلامتی عملہ کریگا۔ اس پروجیکٹ کے تحت کنکشن سے عاری الگ تھلگ گاؤں کے باشندگان کو بھی موبائل خدمات فراہم کرائی جائیں گی جس کے نتیجے میں اس خطے میں اقتصادی سرگرمیوں میں اضافہ ہوگا۔ اس سے بائیں بازو کی انتہاپسندی سے متاثر علاقوں میں جو پسماندہ بھی ہیں، ای گورننس کو بڑھاوا دینے میں مدد ملیں گی اور ڈیجیٹل موبائل کنیکٹیویٹی فراہم ہوسکے گی۔ دس اضلاع میں مجوزہ ٹاور لوکیشنوں کی تعداد کا گوشوارہ درج ذیل ہے۔ نمبر شمار ریاستیں اضلاع ٹاور لوکیشنوں کی تعداد 1 آندھرا پردیش 8 429 2 بہار 8 412 3 چھتیس گڑھ 16 1028 4 جھارکھنڈ 21 1054 5 مدھیہ پردیش 1 26 6 مہاراشٹرا 2 136 7 اڈیشہ 18 483 8 تلنگانہ 14 118 9 اترپردیش 3 179 10 مغربی بنگال 5 207 میزان 10 ریاستیں 96 4072
صاحب کمال اداکار رِشی کپور کی رحلت پر وزیراعظم کی تعزیت

نئی دہلی، 30اپریل2020،وزیراعظم جناب نریندر مودی نے صاحب کمال اداکار رِشی کپور کی رحلت پر تعزیت کا اظہار کیا ہے۔ وزیراعظم نے اپنے پیغام میں کہا ہےکہ‘ کثیر پہلوئی شخصیت کے مالک ، ہر دالعزیزاورزندگی سے بھرپور۔۔۔یہ تھے رِشی کپور جی۔ وہ صلاحیتوں کا مخزن تھے۔ میں ہمیشہ ان کے ساتھ اپنی ملاقات خواہ یہ سوشل میڈیا پر ہی تھی، کو یاد رکھوں گا۔وہ فلموں اور بھارت کی ترقی کے لئے جوش و جذبے سے معمور تھے۔ان کی رحلت باعث رنج ہے۔ ان کےکنبے اور ان کے مداحین کے لئے اظہار تعزیت۔اوم شانتی’۔ ۔۔۔۔۔۔۔۔۔۔۔ م ن۔ک ا۔
وزیراعظم کل  بہار میں  برونی کا دورہ کریں گے

وزیراعظم پٹنہ میٹرو ریل پروجیکٹ کا سنگ بنیاد رکھیں گے وزیراعظم پٹنہ سٹی گیس ڈسٹری بیوشن پروجیکٹ کا افتتاح کریں گے پٹنہ میں ریور فرنٹ ڈیولپمنٹ کے پہلے مرحلے کا افتتاح کیا جائے گا وزیراعظم برونی ریفائنری ایکسپنشن کا سنگ بنیاد رکھیں گے چھپر اور پورنیہ میں میڈیکل کالج کا سنگ بنیاد رکھیں گے ، وزیراعظم دیگر پروجیکٹوں کی نقاب کشائی بھی کریں گے نئی دہلی، 16 فروری 2019/ وزیراعظم جناب نریندر مودی کل 17 فروری2019 کوبہار کا دورہ کریں گے۔ وہ برونی پہنچیں گے جہاں وہ بہار کے لئے متعدد ترقیاتی پروجیکٹوں کا آغاز کریں گے۔ یہ پروجیکٹ خصوصاً پٹنہ شہر اور آس پا س کے علاقوں میں کنکٹی ویٹی کو توسیع دیں گے ۔ یہ پروجیکٹ شہر اور اس علاقے میں توانائی کی دستیابی کو خصوصی طو رپر فروغ دیں گے۔ یہ پروجیکٹ فرٹیلائزر کی تیاری کو بھی فروغ دیں گے اور خصوصی طور پر بہار میں طبی اور صفائی ستھرائی کی سہولیات کی توسیع کریں گے۔ پروجیکٹوں کی شعبے وار تفصیل درج ذیل ہے: شہری ترقیات اور صفائی ستھرائی وزیراعظم پٹنہ میٹرو ریل پروجیکٹ کا سنگ بنیاد رکھیں گے جس سے نقل و حمل کنٹی ویٹی کو فروغ حاصل ہوگا اور پٹنہ اور آس پاس کے لوگوں کی زندگی میں مزید آسانی پیدا ہوگی۔ وزیراعظم پٹنہ میں ریور فرنٹ ڈیولپمنٹ کے پہلے مرحلے کا افتتاح کریں گے۔ وزیراعظم 96.54 کلو میٹر کے رقبے میں پھیلے کرمالی چک سیوریج نیٹ ورک کے لئے سنگ بنیاد رکھیں گے۔ وزیراعظم باڑھ سلطان گنج ، نوگچیا میں سیوریج ٹریٹمنٹ پلانٹ سے متعلق کاموں کا آغاز کریں گے۔ وہ مختلف مقامات پر 22 امرت (اے ایم آر یو ٹی) پروجیکٹوں کے لئے سنگ بنیاد بھی رکھیں گے۔ ریلویز وزیراعظم درج ذیل سیکٹر ز میں ریلوے لائنوں کی برق کاری کا افتتاح بھی کریں گے: برونی –کمیدپور مظفر پور-رکسول فتح پور-اسلام پور بہار شریف- دنیاواں رانچی –پٹنہ اے سی ویکلی ایکسپریس کا بھی اس موقع پر افتتاح کیا جائے گا۔ تیل اور گیس وزیراعظم مودی پھول پور سے جگدیش پور –وارانسی نیچرول گیس پائپ لائن کے پٹنہ اسٹریچ کا بھی افتتاح کریں گے۔ وہ پٹنہ سٹی گیس ڈسٹریبویشن پروجیکٹ کا بھی افتتاح کریں گے۔ اس موقع پر برونی ریفائنری ایکسپنشن پروجیکٹ کے 9 ایم ایم ٹی اے وی یو کا سنگ بنیا دبھی رکھا جائے گا۔ وزیراعظم درگاپور سے مظفر پور اور پٹنہ تک پارا دیپ –ہلدیہ- درگا پور ، ایل پی جی پائپ لائن کی توسیع کے لئے سنگ بنیاد رکھیں گے۔ وہ برونی ریفائنری میں اے ٹی ایف ہائیڈر و ٹریٹنگ یونٹ (آئی این ڈی جے اے ٹی) کے لئے سنگ بنیاد بھی رکھیں گے۔ ان پروجیکٹوں سے شہر اور خطے میں خصوصی طور پر توانائی کی دستیابی میں اضافہ ہوگا۔ صحت: وزیراعظم سارن ، چھپرہ اور پورنیہ میں میڈیکل کالجوں کے لئے سنگ بنیاد رکھیں گے۔ وزیراعظم بھاگل پور اور گیا میں گورنمنٹ میڈیکل کالجوں کے اپگریڈیشن کے لئے سنگ بنیاد بھی رکھیں گے۔ فرٹیلائزرس: وزیراعظم برونی میں امونیا –یوریا، فرٹیلائزر کامپلیکس کے لئے سنگ بنیاد بھی رکھیں گے ۔ برونی سے وزیزاعظم جھارکھنڈ جائیں گے جہاں وہ ہزاری باغ اور رانچی کا دورہ کریں گے۔ ۔۔۔۔۔۔۔۔۔۔ م ن ۔ ا گ ۔ ج۔
وزیر اعظم نے ندیا، مغربی بنگال میں سڑک حادثے میں ہوئے جانی نقصان پر رنج و غم کا اظہار کیا

نئی دہلی، 28 نومبر 2021: وزیر اعظم جناب نریندر مودی نے ندیا،مغربی بنگال میں سڑک حادثے میں ہوئے جانی نقصان پر رنج و غم کا اظہار کیا ہے۔ ایک ٹوئیٹ میں وزیر اعظم نے کہا؛ ’’ندیا، مغربی بنگال میں ہوئے سڑک حادثے کے نتیجے میں جانوں کے اتلاف پر ازحد رنجیدہ ہوں۔ میرے خیالات سوگوار کنبوں کے ساتھ ہیں۔ خدا کرے کہ مجروحین جلد از جلد صحتیاب ہوجائیں۔‘‘